
DESPUES di un reunion ayera mainta na POVA, 
Sindicato Polis Aruba (SPA) a dicidi di bay entrega 
Gobierno un carta den cual ta informa nan cu a tuma 
e paso drastico pa bay den un accion. E decision aki 
a bin despues di e reunion cu su miembronan. 

SPA a yama un reunion urgente cu su miembronan 
di diarazon mainta pa atende cu un tema di 
preocupacion pa nan tambe, mescos cu ta e caso 
cu Sindicato di Aduana di Aruba (SADA), esta e 
pago di indexering. E reunion aki no a conta cu 
presencia grandi di miembronan, probablemente 
cu hopi hende lo a bay cu vakantie, pero asina mes 
e encuentro cu a cuminsa rond di ll’or di mainta a 
sigui y decision importante a tuma na final. 

Joselito Dirksz, Presidente di SPA na salida no 
kier a duna ningun informacion di kico a dicidi, 
pasobra ta prefera di entrega esaki por escrito na 
Gobierno como nan hefe di trabou y despues informa 
comunidad di esaki. 

Nan a haya un cita pa 2’or di merdia cu e Minister 
di Husticia y a entrega e carta pa despues bandona 
e cede di Gobierno inmediatamente. 

Aki a atende mesora cu prensa y a informa cu e 
punto di discusion ta indexering. Ta for di april, 
segun Dirksz, e diferente sindicatonan a bin ta 
papiando cu Gobierno riba pago di indexering pa 
loke ta mitar aña di 2018 cu ta 3.6% y mitar aña di 
2019 cu ta 4.6%. 

Esaki no ta prome biaha cu e tema di Indexering 
ta bin na discusion, e Presidente di SPA a enfatisa. 
E ta sigur cu a reuni sigur un 7 biaha cu Gobierno. 
Dos siman pasa tabatin un reunion general 
cu miembronan caba durante cual a informa e 
miembronan cu no tin nada concreto di parti di 
Gobierno si e parti di 2018 ta bay wordo paga. 

E mandato durante e reunion ey tabata pa manda 
un carta pa Gobierno cu un fecha di vencemento pa 
diahuebs siman pasa. 


Sindicato di Polis su 
miembronan n dicidi 
cu diabierne nwor 
Polis tn den accion 



Den e carta a pidi pa aclaracion riba e forma con 
Gobierno ta bay paga e indexering di 2018. 

Sinembargo no a ricibi ningun reaccion di Gobierno 
y a deadline a yega te pasa. Mirando e actitud aki, 
e miembronan a bisa cu nan ta sinti cu esaki ta un 
falta di respet p’e trahadornan, pa cual a duna SPA 
e mandato pa informa nan hefe di trabou cu ta bay 
den un accion. 

E accion aki ta bay al estilo di “minimum bezetting” 
durante dos ora largo diabierna awor. Pues 
diabierna awor for di l’or di merdia pa 3’or di atardi, 
tur departamento di KPA ta trahando cu e minimo 
di personal. 

“Nos ta pidi pueblo comprension, pasobra e ta un 
lucha pa un derecho di nos,” e Presidente di SPA, 
Joselito Dirksz a bisa. Ta spera tur e miembronan 
na POVA Club na Barcadera diabierne awor.. 
Dirksz a bisa cu tur sindicato ta riba su mesun 
linea, pero cada un por traha riba mandato di 
nan miembronan. E biaha’ki e miembronan 
di SPA a bisa cu a yega momento pa Polisnan 
cuminsa actua tambe pa nan derechonan, ya 
cu nan ta fada di tin cu warda pa cumpli cu 
nan derechonan. Nan ta spera cu nan por haya 
reaccion di Gobierno prome cu e accion cuminsa. 

Prome Minister Evelyn 
Wever Croes a anuncia cu 

Aruba ta bay 
haya refineria 
y terminal bek 

DEN un conferencia di prensa ex- 
tra-ordinario ayera mainta, Prome 
Minister Evelyn Wever Croes a an- 
uncia cu nan ta na punto di firma un 
MoU cu Citgo cu ta pone e refineria 
y e terminal bek den man di Aruba. 
Esaki ya habri caminda pa Aruba 
cuminsa explora otro posibilidad- 
nan, unda ya caba tin sigur un 24 
compania interesa pa tuma esaki 
over. 

E MoU cu tur e palabracionnan ta 
wordo firma dentro di poco, pasobra 
ainda falta algun punto den e nego- 
ciacion andando. 

Algun luna atras, despues di a mira 
cu no ta avansando cu reapertura di 
e refineria, a instala un comision cu 
t’esun cu a conseha Gobierno kico pa 
haci. 

Gobierno di Aruba y Refineria di 
Aruba (RDA) pa varios luna ta ne- 
goshando cu Citgo pa por haya e re- 
fineria y terminal bek y tambe e otro 
propiedadnan cu Citgo ta lease for di 
RdA. 

Segun Prome Minister Evelyn Wev- 
er-Croes, durante di un rueda di 
prensa extraordinario, ta indica cu 
tur cos a cuminsa despues di e bia- 
he pa Washington na April ultimo, 
hunto cu su colega Prome Minister 
di Corsou, Eugene Rugghenaat, y a 
reuni cu OFAC, caminda a bira cla, 
cu Citgo no lo bay cumpli cu e ob- 
ligacionnan cu e tin cu e contract cu 
Aruba. 

E contract ta traha di tal forma cu e 
ta beneficia Citgo enormemente hopi 
y ta den desbentaha di Gobierno. No 
por sali for di dje sin mas. 



A bolbe for di Washington y a au- 
menta e presion riba Citgo. Repre- 
sentantenan di e Presidente interino 
di Venezuela, Juan Guaido, a tuma 
over e poder di PDVSA, esta tambe 
den Citgo. 

A cuminsa lobby specifico riba e gru- 
po di persona aki, pa libera Aruba 
di e contract. Ta consciente cu ta 
mara n’e contract, pero mirando e 
crisis di Venezuela y su impacto na 
Aruba, a pidi nan pa libera nos di dje 
pa nos por desaroya nos economia y 
mantene riba nivel, Prome Minister 
a splica den e conferencia. A hiba 
varios combersacion cu nan. A tuma 
hopi esfuerso, tempo y energia. Cier- 
to momento Citgo a admiti cu nan 
no ta den posicion di por cumpli cu e 
acuerdo haci na 2016 y n’e momento 
ey a cuminsa pone mas presion pa 
por haya e refineria y terminal bek 
pa por desaroy’e. 

Esey t’e prome fase cu a negosha un 
MoU cu ta determina e puntonan 
principal, cu ta bay guia e traspaso 
final di e propiedadnan di Citgo pa 
haya nan bek y asina suspende e 
acuerdo cu Citgo. 

“Awe por mira e resultado benefi- 
cioso cu ta contento cun’e. Nos ta n’e 
punto pa firma e MoU cu t’e base 
pa yega na acuerdo pa traspasa e 
propiedadnan bek,” Prome Minister 
Wever Croes a bisa. 

KICO E MOU AKI TA NIFICA 
Cu e MoU aki Aruba ta bay haya e 
yabi pa haya e refineria bek. Esaki 
ta bay permiti Aruba cuminsa bus- 
ca realmente y den forma serio otro 
personanan cu ta interesa pa mane- 
ha e terminal y e refineria. 



Un punto hopi cardinal den e MoU 
aki ta cu Citgo tin cu cumpli cu su 
obligacionnan cu e tin cu su traha- 
dor y contratistanan. Ta un punto 
importante cu nan ta garantisa e 
derecho di e trahadornan di e com- 
pania. Apesar cu no ta compania 
di Gobierno, Gobierno a insisti cu e 
derechonan aki mester wordo sal- 
vaguardia p’asina cuminsa negosha 
salida di e contract. 

UN OTRO FASE 

Cu e firmamento di e MoU, Aruba 
ta bay drenta den un otro fase di e 
refineria. E ta permiti Gobierno pa 
bay negosha cu otro partidonan in- 
teresa. Ya caba tin un lista di mas 
di 25 compania cu a expresa nan in- 
teres, algun cu proposicionnan hopi 
interesante. 

Pero no por a drenta negociacion cu 
nan pa mira con serio nan ta y si nan 
ta califica pa nan por opera un indu- 
stria cu tin na Aruba. 

Gobierno no ta bay limita su mes n’e 
25-nan aki, pero ta bay busca otro 
interesadonan tambe. 

Na Washington a yega pidi Gobi- 
erno pa haci un roadshow na Hous- 
ton hunto cu nan, pasobra eynan 
tin mas inversionista cu tin interes. 
Meta di Gobierno ta pa haya e mihor 
partner pa Aruba y esey e gobierno 
lo bay busca, e mandatario a finalisa 
bisando. 

HENDE hopi bes ta irazonabel, centro den nan 
mes: Den tur caso Pordona nan. Si bo ta hones- 
to, hende lo engaña bo, pero sea honesto den cu- 
alkier caso. Loke bo a tuma añanan pa construi, 
hende lo por destrui den un anochi. Con cu bay 
bin construi. 

E bon cu bo haci awe, hende lo lubida mañan 
hopi biaha. Den tur caso haci bon. Bo ta compro- 
nde, den e analisis final ta bay entre abo y Dios; 
den tur caso nunca tabata entre abo y nan. 
+++++++++++++++++++++ 

Hulanda ta cuestiona vriendjespolitiek den Go- 
bierno di Aruba. Na bon Papiamento esaki ni- 
fica Nepotismo. 

++++++++++++++++++++++ 

Den Gobierno actual tin masha faboritismo po- 
litico pa acomoda “friends & family” yega na 
partido MEP. 

Miembro di Tweede Kamer, Thom de Graaf 
(PVV), a bisa cu Gobierno di Aruba no por, of 
mihor dicho, ta nenga di hiba un maneho finan- 
ciero manera debe ser. 

Segun Thom de Graaf (PVV), Prome Minister 
Wever-Croes ta hopi mas interesa pa laga reti- 
ra miembronan di Parlamento di oposicion. 

Purbando di atacha credibilidad di Parlamen- 
tario, Richard Arends, ta mustra cu e Hefe di 
Gabinete en cuestion, Prome Minister Wever- 
Croes, tin masha poco respet p’e fundeshi Parla- 
mentario vigente den Reino. 

De Graaf a categorisa esaki tambe como un no- 
vum den Reino Hulandes cu un gobernante ta 
exigi retiro di un miembro di Parlamento. 
++++++++++++++++ 

Otro cu a bira loma pa Evelyn Wever Croes ta 
Parlamentario Andre Bosman (WD), kende na 


su turno a bisa cu Minister-President di Aruba 
no por sigui culpa Hulanda di e falta di efectivi- 
dad di su maneho riba tereno di integridad den 
su mesun Gobierno. 

Andre Bosman (WD) a cita Prome Minister di 
Aruba unda cu e ta indica cu Aruba tin plannan 
ambicioso riba tereno di integridad, pero cu ehe- 
cucion di esaki ta wordo atrasa dor di e presion 
cu Hulanda ta pone riba reduccion di gastonan 
di Gobierno, specialmente gastonan di personal. 
++++++++++++++++++++ 

Segun Bosman, Prome Minister Wever-Croes 
no ta compronde net nada di e materia, pasobra 
ta hustamente a gastonan di personal t’e base di 
tur e problemanan. 

Vriendjespolitiek ta reina y unda cu gobernan- 
tenan ta debolbe fabornan politico na amigo y 
conocirnan. Bisando esaki, Parlamento Huland- 
es ta cuestiona si e falta di efectividad di e mane- 
ho di integridad ta genuino of puro casualidad. 

Evelyn Wever Croes no sa nada di ningun dead- 
line cu Gobierno di Aruba tin e momentonan aki 
pa cu Hulanda. Pa loke ta declaracionnan di An- 
dre Bosman, Evelyn Wever Croes a laga sa cu e 
no ta volg Andre Bosman hopi mas. 

Cruz Cora di Hulanda a haci apelacion pa Go- 
bierno di Hulanda yuda, Curz Cora di Aruba cu 
placa, pasobra e placa cu Aruba a haya di Hu- 
landa ta pa fortifica nos fronteranan. 

Ayera mainta, manera un cos di ultimo ora Ev- 
elyn Wever Croes a convoca un conferencia di 
prensa pa anuncia cu lo of a firma un MOU cu 
CITGO pa debolbe e refineria na RDA y cu Aru- 
ba lo haya tambe e waf y e transshipment. 

Cu ya caba tin 24 interesado e refineria y sigur 
lo tin mas. Awor lo institui un comision negocia- 
dor. 


Henter e anuncio aki a ser haci, den presencia 
di Ministernan Otmar Oduber, Glenbert Croes y 
Rudy Lampe. 


Sigui na pagina 5 > 

Pero dicon no a invita Minister Chris Romero, kende 
tin e bunita proyecto pa San Nicolas, cu ta San Nicolas 
Ports Authority. Acaso e mandatarionan aki tin Minis- 
ter Chris Romero pa spek en bonen. 
+++++++++++++++++++++ 

Interesante pa sa kende(nan) lo forma parti di e comis- 
ion negociador aki, pa re-habri e refineria y kende(nan) 
lo bira operdor di e transshipment, pa cual tin hasta in- 
teres na Aruba. Na opinion di varios observador, henter 
e anuncio aki ta ser mira como un smokescreen pa tapa 
e aanwijzing cu ta na caminda. 

Papiando di Chris Romero, despues di show cu e busnan 
nobo cu Arubus a haya, nan ta mas bien den showroom, 
pero te awe ningun no a subi caminda. Pakico? Placa 
tin pa tira afo di e forma aki? 
+++++++++++++++++++++ 

CAFT ta para riba cu Aruba mester por baha gasto di 
personal. VUT tambe ta un opcion, cu te awor no a duna 
e resultado desea. Tin servicionan cu no mester pisa 
riba e gastonan di Gobierno, pero ta sigui usa nan, pa- 
kico? 

++++++++++++++++++++++ 

Banda di demasiado absentisimo den aparato guberna- 
mental, overtime ta tambe un dolor di cabes. Gobierno 
di su banda ta declara cu tin falta di personal. Pesey 
personal cu tin, mester traha overtime. Tur esaki tin 
consecuencia financiero y sigur ta pisa riba presupues- 
to di Gobierno. Anto momento a yega pa tuma medida 
contra e abusonan aki. 

Mike Eman, lider di AVP porfin a lanta for di su soño. 
A bira tempo pa keda denuncia cu e funcionamento di 
Ministerio Publico ta uno partidista. Tur biaha ora cu 
MEP ta den gobernacion, nan ta cuminsa campaña di 
difamacion y entrega keho y fabrica raportnan. 

Pero haci pregunta di p.e. con a para cu e denuncia cu 
Speed Andrade a haci na Mnisterio Publico. Con a para 
cu e denuncia haci pa Jan de Ruyter contra di Otmar 
Oduber? Y asina tin mas. Momento a yega pa no keda 
keto mas. 

++++++++++++++++++++ 

Mike Eman a splica cu e preocupacion aki no ta for di 
awe. Tabatin discusion caba den pasado si Ministerio 


Publico mester ta totalmente independi- 
ente mescos cu Hueznan ta. Mike Eman 
a sigui splica con hopi discusion tin den 
literatura te con leu por bay.... 

Tin yen di cos cu a sosode bou regimen di 
partido MEP unda a instrui PG y Minis- 
terio Publico kico pa haci... 

Mike Eman a bisa cu e ta bisto cu Minis- 
terio Publico ta wordo influencia politi- 
camente.... 

Den pasado caba mesun wega a wordo 
hunga cu Henny Eman su Gobierno y 
unda hasta Otmar Oduber a ser huzga 
pa denuncianan haci. Otmar Oduber lu- 
bida tur esakinan caba? 



^Vea/j 


(£3ZSJ 


Switch pa 
Servicio y gana! 


Cuater motibo pa bira miembro di Botica 
di Servicio den luna di oktober: 


1. Kies un regalo: gift certificate, make-up set, mini 
diffuser of un meter di midi sucu. 

2. Semper 8x mas tanto Fun Miles cu normal! 

3. Tur miembro, actual y nobo, por participa pa gana 
un weekend-stay na Hilton, un brunch y couple 
massage pa 2 persona, un Ipad y 
20.000 Fun Miles points! 

4. E botica mas servicial cu 4 localidad 
Eagle, Maria, Noord y Seroe Preto. 


Pasa na un di e 4 localidad nan 
di Botica di Servicio y yena e 
formulario di cambio di AZV, 
prome cu dia 25 di oktober. 


n@oi funmiles.net 

Cu enfoke pa mantene continuidad riba tereno di cuido y baha gasto 

Hospital cu su propio Recruitment Center 
pa atrae mas profesional capacita 


Dr. Horacio E. Oduber Hospital recientemente a 
celebra hunto cu partneman y Departamento di 
Human Resources (HR) e apertura di Recmitment 
Center. Esaki ta un departamento cu ta resorta bou 
departamento di HR di Hospital cu a habri su portanan 
oficialmente riba 1 di october. 

A habri e mainta aki cu un discurso di Manager HR, 
esta sr. Sheila Kelly sigui p’e momento oficial cu a 
corta cinta den compania di sr. Ezzard Cilié di Hunta 
di Directiva hunto cu e team di Recmitment Center. 

P’añas Hospital tabata depende mayoria di bes di 
companianan externo cu tin experticio riba e Mercado 
Laboral intemacional. Nan tabata intercede pa 
Hospital p’asina yega na personal capacita cu no tin na 
Aruba manera algun specialismo nan, enfermeronan 
specialisa etc. For di dia 1 di october oficialmente ta 
cambia e rumbo y ta yama bon bini na Recruitment 
Center di Hospital. Cu e departamento aki Hospital 
mes lo logra amplia netwerk riba mercado laboral y 
asina mantene e continuidad den brinda cuido riba 
nivel y rebaha gastonan cu antes mester a ser paga na 
e diferente compania nan externo. 

E Departamento di Recraitment Center ta consisti di 
un Recraitmentadviseur cu alabes t’e persona cu ta 
coordina e departamento nobo aki, esta sra. Mayren 
Heeringa. Tambe lo tin un Recmiter y miembro di 
personal administrativo pa sostene e departamento aki. 
Temporalmente e departamento aki ta wordo asisti pa 
sr. Jonathan Croes, kende ta un experto riba tereno di 
recraitment, specialmente pa loke t’e sector di cuido. 




Por ultimo, pero sigur no menos importante, Hospital 
su Recruitment Center ta spera di por sigui conta y 
alabes traha mas intenso y cu cooperacion mutuo den e 
futuro cercano cu tur instancia gubernamental p’asina 
logra meta di mantene continuidad den cuido medico. 
Hunto nos lo por logra yega na personal capacita cu 
lo bay duna aporta na sigui eleva calidad di cuido di 
nos Hospital. Pabien cu un logro pa Hospital y Cuido 
Medico en general! 



SO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Lider di fraccion di AVP, Marlon Sneek 

Te den Tweede Kamer 
miembronan a ripara cu 
Preme Minister Wever Croes 
no ta papia berdad 

Minister President ta pone ta pone Aruba su nomber na berguensa 



Fraccion di AVP a tuma nota cu loke nan a bin ta bisando pa casi dos aña 
caba, awor miembronan di Teede Kamer na Hulanda, a cuminsa cuestiona e 
falta di seriedad y e falta di responsabilidad di Gabinete Wever Croes. 

Lider di fraccion di AVP, sr. Marlon Sneek ta mustra cu durante di tratemento di 
presupuesto 2020 di Gobierno Hulandes pa loke t’e Minsiter di Binnenlandse 
Zaken en Koninkrijkrelaties, a cuestiona e maneho y forma di procede di 
principalmente Prome Minister Evelyn Wever Croes. 

“Ora cu nos scucha cu tanto e miembro di fraccion di PVV, Thom de Graaf 
den Tweede Kamer como Andre Bosman di e fraccion di VVD, cuestiona y 
critica e seriedad di Prome Minister Wever Croes, e ta mustra cu den Reino 
Hulandes tambe e gañamento di Prome Minister, ya ta conoci y confirma. 
Tur dos miembro di fraccion di Tweede Kamer ta mustra cu Prome Minister 
di Aruba no ta cumpli cu palabracionnan cu el a haci, pa colmo esaki ta tuma 
lugar durante di tratamento di presupuesto 2020 di Gobierno Hulandes. 

Aki na Aruba pa di tres ocasion sigui, Gabinete Wever Croes no por cumpli 
cu ley di comptabilidad, caminda tin cu entrega presupuesto di pais Aruba, 
dia 1 di september di tur aña, ya cu mientras ya caba un luna a pasa, ainda no 
tin indicacion ki dia presupuesto lo yega pa Parlamento di Aruba trata esaki. 
Un di e prome puntonan cu el a sigura Hulanda cu lo cumpli cune, mientras 
cu ainda tin varios Jaarverslag cu ainda no a wordo entrega na Parlamento pa 
wordo trata y controla. 


Parlamentario Andre Bosman tabata hopi 
concreto den su disertacion, mustrando cu Prome 
Minister di Aruba, no ta compronde net nada di e 
materia, ya cu mientras cu e ta papia cu Hulanda 
ta presiona su Gobierno pa retira hende, Evelyn ta 
bon na altura cu hustamente aumento di gastonan 
di personal di Gobierno, t’e problema mas serio 
cu Aruba ta confrontando. 

Den forma cla e Parlamentario Hulandes a bisa cu 
Gabinete Weer Croes ta culpabel na ‘nepotismo 
en vriendjespolitiek’ y no ta fraccion di AVP ta 
bisa esaki, pero awor Parlamentarionan Hulandes 
ta nota e desaroyo aki. 

Hulanda ta poniendo presion riba Gabinete 
Wever Croes pa motibo cu e no ta cumpli cu 
palabracionnan haci cu Gobierno, algo cu no ta 
un sorpresa y nada nobo pa fraccion di AVP, ya 
cu aki na Aruba henter pueblo ta na altura cu nos 
tin un Prome Minister cu no por biba of goberna 
sin gaña henter pueblo,” lider di fraccion di AVP, 
Marlon Sneek a mustra. 


Pa nos fraccion no ta nada nobo cu Parlamentario Thom de Graaf a mustra 
diamars den Tweede Kamer cu Gobierno di Aruba no ta hibando un maneho 
financiero manera mester ta caminda el a mustra bon cla tambe, cu Gabinete 
Wever Croes ta hibando un maneho dirigi pa yuda ‘friends and family’ di 
esnan yega na partido MEP. 

No ta fraccion di AVP ta bisa esaki awor, pero na Hulanda ta bisto cu Prome 
Minister y Minister di Finansa ta hibando un maneho caminda nan Gobierno 
ta atende interes di sponsor, interes di famia prome, mientras cu pueblo ta 
wordo castiga cu cantidad di medida. 

Awor di repiente por scucha Prome Minister reacciona bisando cu e no ta 
sigui Bosman mucho, sinembargo den tempo cu e tabata den oposicion, e 
tabatin e Parlamentario Hulandes como aliado politico contra Gobierno di 
AVP. 

Un punto cu tambe a bin dilanti den tratamento di presupuesto di Hulanda 
diamars mainta, ta caminda Thom de Graaf ta menciona cu Prome Minister 
Evelyn Wever Croes, a presenta algo nobo den historia politico di Reino 
Hulandes. Aki de Graaf ta mustra riba e novum di Evelyn kende algun tempo 
atras a hasta bay asina leu na pidi retiro di un miembro di Parlamento di 
Aruba, esta nos colega Richard Arends, ya cu den cualkier situacion politico 
normal, ta un Parlamentario por pidi retiro di un gobemante. 

Seis aña ta celga ria cabes 
di Ray Hernandez pa intento 
di asesinato na Dakota 


UN homber, Luis Maduro, kende den 
pasado haya su mes envolvi cu husticia 
pa un caso di asesinato pa cual a conden’e 
na 15 aña, awor tabata den Corte, pero 
como victima. Pa un delito casi igual, 
esta intento di asesinato. Su suerte ta cu 
el a keda na bida, locual no por bisa di 
esun cu tabata su victima mas cu 15 aña 
pasa. 

Ministerio Publico (OM) a acusa Ray 
Hernandez di intento di asesinato y 
posecion di un arma di candela, hechonan 
cu a tuma lugar dia 17 di november, 2018, 
dilanti su apartamento den Caya Juancho 
Kock na Dakota. Durante tratamento di 
e caso, Hernandez a bisa Huez wak e 
record di e victima y wak esun di dje, ya 
cu nunca prome cu e hecho aki el a yega 
di haya su mes envolvi cu husticia. 

Esaki lo demostra cu e motibo cu el a 
haya su mes den problema cu husticia ta 
cu e tabata bou presion y miedo di kico 
Maduro por haci contra dje y su famia. 

Tur problema ta draai rond di un scooter 
cu e acusado a haya for di Maduro pa 
bende, ora cu el a biaha bay Hulanda. 
Segun Hemandez, el a paga e suma 
complete, pero Maduro ta bisa cu e falta 
pa haya 3500 florin. Y esaki e tabata keda 
insisti pa Hernandez pague. 

Debi na menasa contra dje y su famia, 
entre otro di morto, a haci cu Hemandez 
mester a bay keda na cas di un famia 
y despues un siman na hotel. Y den e 
periodo aki, net ora cu el a bolbe di un 
biahe pa Hulanda, el a dicidi di cumpra 
un arma di candela. Esey a sosode ora cu 
Maduro a laga un mensahe atras cu su 
swa bisando cu e tin un bala cu su nomber 
marca riba dje p’e. 

Net dia el a sali di hotel y bay na su 
apartamento na Dakota, Maduro den 
oranan di anochi a presenta na su cas. 
Aki un biaha mas tabatin un discusion, y 
menasa di morto a cay. Maduro ta nenga, 
pero tin declaracionnan cu ta bisa cu el 
a expresa cu e ta bay cas busca arma pa 
tira Hemandez mata. Pero prome cu e por 
a haci esey, Hernandez kende a bisa cu 
Maduro den pasado caba a hay’e envolvi 
cu husticia pa asesinato, a dicidi di pasa 
man cu e arma, bay afo y a los tres tiro. 


“E prome tiro mi no tabata sa mes, mi no 
a ni scuch’e sino te ora cu mi a mira un 
mancha di sanger na mi pecho. Despues 
si mi a tende dos tiro mas,” e victima Luis 
Maduro a declara na Polis. 

E acusado ta bisa cu e conoce Maduro 
como un persona peligroso y cu ta busca 
problema tur caminda. E y su fama a 
ricibi varios menasa di dje y ora cu e 
tabata cera ainda Maduro a bay menasa 
un amigo. 

P’e caso aki Maduro mester a presenta 
dilanti Huez na inicio di september 
ultimo. Pues despues di e sucedido na 
november, 2018, e problema cu Maduro 
no a caba, segun e acusado. Y dia di e 
sucedido, e no a pensa racional ora cu 
Maduro a bisa cu e ta bay cu un arma a 
bin mat’e, y el a dicidi di los e tironan 
prome cu e ricibi tiro. 

Despues e acusado mes a entrega su mes 
na Polis y a mustra e Polisnan unda e 
revolver tabata scondi. E tabatin 5 bala 
di cual a uza 3. P’e caso aki a laga traha 
raport di psychiater, cu a conclui cu e 
acusado tabata hopi emocional y e dia di 
e sucedido a perde cabes. 

Den e situacion cu e tabata aden, e tabata 
un tiki menos responsabel pa su actonan, 
dor cu e tabatin miedo p’e tantisimo 
menasanan cu e homber a lansa contra 
dje. 

DAÑO 

Maduro ta bisa cu e tironan cu a alcansa 
a lague mancaron, pues cu e no por 
traha. Supuestamente e tabata traha den 
construccion na momento di e sucedido, 
pero e no por a produci un pay slip di esaki. 
Awor el a dicidi di demanda e acusado 
p’e hecho cu e no por traha pa cria su yiu 
cu loke cu e tin awor ta onderstand di 
handicap cu ta un tiki mas cu 900 florin. 

Huez a hacie varios pregunta, el a bisa 
cu e no por haci ningun trabou pisa mas, 
ya cu e balanan cu el a haya a causa cu 
lesion na su pulmon, schouder y pecho; e 
mester a wordo opera mas cu un biaha y 
ainda e ta haya terapia pa motibo cu e no 
por hisa su brasa full na halto. 

Den construccion por lo menos e no por 
traha y ningun otro trabou pisa, ya cu e 
no por hala rosea bon tampoco. 



Pa tur e motibonan aki el a pidi un suma 
di 50 florin florin pa daño material y 
inmaterial. 

“Mi cliente no por traha mas; el a wordo 
afgekeurd y e tin un yiu pa cria,” e abogado 
di Maduro, mr. Zara, a bisa Huez. E1 a 
agrega cu e balanan a bira su pulmon, a 
haya dos buraco den stoma y schouder 
y man drechi no a keda bon. (Nota di 
Redaccion: Na salida di sala, el a saca su 
brasa y man drechi pa bati riba schouder 
di un guardia ora cu el a salud’e). 

Fiscal di su banda a splica cu normalmente 
pa casonan di intento di asesinato ta pidi 
un castigo di 8 aña. Pero den e caso aki a 
tene cuenta cu Maduro mes tabata persigui 
e acusado, lansando varios menasa, pero 
cu e por a soluciona e problema di otro 
forma enbes di bay cumpra un arma 
di candela. Y tambe a tene cuenta cu e 
tabatin un carchi castigo limpi, nunca el 
a haye envolvi cu husticia, mientras cu 
Maduro su carchi di castigo ta mustra cu 
e ta un persona peligroso. 

A pidi Corte pa impone 6 aña di prizon. 

E demanda pa daño y perhuicio den e caso 
aki ta un poco complica, principalmente 
pasobra tin hopi pregunta sin contesta: e 
victima por traha of no por traha atl all? 
Si e por traha, ki tipo di trabou? 

Ki tempo e por cuminsa traha; no tin 
prueba concreto cu e tabata trahando 
na momento di e sucedido. Pa tur e 
motibonan aki a pidi pa declara e demanda 
no admisibel. Semper e por cuminsa un 
caso civil ainda. 

Dia 25 di october pa 8.15 lo tin sentencia 
den e caso aki. Maduro a haya su mes den 
un problema na un fiesta banda di Talk 
of The Town mas cu 15 aña pasa. E1 a 
saca un arma y e bala a alcansa un mucha 
muher cu no tabatin nada di haber cu e 
problemanan andando. 

Hulanda ta cuestiona "vriendjespolitiek den Gobierno di Aruba 


DURANTE e prome tanda di tratamento di presupuesto pa aña 
2020 di Ministerio di Binnenlandse Zaken y Koninkrijksrelaties, den 
Parlamento Hulandes, esta Tweede Kamer, a cuestiona e capacidad 
di Gabinete Wever-Croes pa cumpli cu palabracionnan haci y e fa- 
boritismo politico pa acomoda “friends & family” yega na su partido. 
Miembro di Tweede Kamer, Thom de Graaf (PW), a bisa cu Gobierno 
di Aruba no por, of mihor dicho, ta nenga di hiba un maneho finan- 
ciero manera debe ser. 

Segun Thom de Graaf (PW), Prome Minister Wever-Croes ta hopi 
mas interesa pa laga retira miembronan di Parlamento di oposicion. 



Algun luna atras portalnan di noticia na Hulanda a condena e ponen- 
cia di Prome Minister Wever-Croes cu a pidi retiro di Parlamentario 
Richard Arends. E no tabata nada mas cu un atake contra un rival 
politico, compaña pa un campaña mediatico pa crea un smoke-screen 
p’e posibel intervencion di Hulanda. 

Purbando di atacha credibilidad di e Parlamentario ta mustra cu e 
Hefe di Gabinete en cuestion, Prome Minister Wever-Croes, tin ma- 
sha poco respet p’e fundeshi Parlamentario vigente den Reino. 

De Graaf a categorisa esaki tambe como un novum den Reino Hulan- 
des cu un gobernante ta exigi retiro di un miembro di Parlamento. 

Parlamentario Andre Bosman (WD) na su turno a bisa cu Minister- 
President di Aruba no por sigui culpa Hulanda di e falta di efectivad 
di su maneho riba tereno di integridad den su mesun Gobierno. 
Andre Bosman (WD) a cita Prome Minister di Aruba unda cu e ta 
indica cu Aruba tin plannan ambicioso riba tereno di integridad, pero 
cu ehecucion di esaki ta wordo atrasa dor di e presion cu Hulanda ta 
pone riba reduccion di gastonan di Gobierno, specialmente gastonan 
di personal. 

Segun Bosman, Prome Minister Wever-Croes no ta compronde net 
nada di e materia, pasobra ta hustamente a gastonan di personal t’e 
base di tur e problemanan. 

Nepotismo y vriendjespolitiek ta reina y unda cu gobernantenan 
ta debolbe fabornan politico na amigo y conocirnan. Bisando esaki, 
Parlamento Hulandes ta cuestiona si e falta di efectividad di e mane- 
ho di integridad ta genuino of puro casualidad. 

E preguntanan haci na Secretario di Estado Raymond Knops (CDA) 
tabata hopi al caso y ta subraya e preocupacionnan den comunidad 
di Aruba. 

Tratamento di presupuesto di Ministerio di Binnenlandse Zaken y 
Koninkrijksrelaties lo sigui awe diahuebs unda cu Secretario di Esta- 
do Raymond Knops (CDA) lo contesta e preguntanan haci den prome 
tanda riba su area di maneho. 

Lider di AVP Mike Emcin: 

Si t'asina nos Ministerio Publico 
ta funciona, AVP lo cuminsa cana 
caminda di Ministerio Publico 
pa tur cos cu no ta corecto 

ARUBA ta confrontando un desaroyo sumamente preocu- 
pante den husticia. Partido AVP kier comparti no solamente 
su preocupacion p’e situacion aki, pero tambe su pensam- 
ento pa loke ta trata e situacion sumamente preocupante aki 
di husticia na Aruba. 

Lider di partido AVP, sr Mike Eman a splica cu e preocupa- 
cion aki ta trata e funcionamento di Ministerio Publico na 
Aruba, bou di un presion continuo di politica partidista. 

Sr Mike Eman: “Nos ta sumamente preocupa cu durante di 
añanan, no solamente di e periodo aki, pero desde Status 
Aparte, a nota un patronchi consecuente di partido MEP 
caminda cada bes cu nan ta den oposicion y AVP ta den 
gobernacion, ta inicia un campaña di acusacion, di atacha 
integridad y trece duda den funcionamento di Gobierno y 
Gobernantenan. 

Tambe ta cuminsa entrega kehonan, fabrica raportnan. 
Despues ta mira con ora cu nan (MEP) drenta Gobernacion, 
manera a sosode den añanan 80, sistematicamente ta cum- 
insa cu persecucion di Gobernantenan di AVP. 

E patronchi aki a ripiti su mes den añanan 90 y despues den 
2000, siguiendo mesun modus operandi di pone presion po- 
litico riba funcionamento di Ministerio Publico“. 

Esaki, segun Miker Eman ta algo sumamente peligroso pa 
un estado di derecho, pasobra Ministerio Publico, Land- 
srecherche y Polis mester ta instancianan totalmente los di 
influencia politico. 

For di momento cu mira politico, parlamentario of gobernan- 
tenan, sistematicamente ta purba influencia decisionnan di 
Ministerio Publico y otro organonan hudicial, bo ta trece e 
independencia di husticia na peliger. Y bo ta trece un situa- 
cion sumamente peligroso pa cada ciudadano di nos pais. 

E lider di AVP a splica e ley bou cual Ministerio Publico ta 
funciona na Aruba. Den e leynan aki Ministerio Publico t’e 
unico instancia cu tin e autoridad pa persigui un hende den 
nos pais. Den e proceso tin momentonan cu Ministerio Pu- 
blico por kita e libertad di un ciudadano. Pa ora su caso yega 
Corte ya e ciudadano por a perde hopi dia di su libertad y e 
por a perde e cos mas grandi cu e tin cu ta su reputacion. 



Pa un politico esaki ta aun mas importante, pasobra na final 
nos ta para pa ken nos ta como ciudadano, p’e integridad y 
honestidad cu cualnos kier sirbi nos pais. 

Y for di e momento cu esaki por wordo atacha pa motibonan 
politico, nos ta yega den un situacion sumamente preocu- 
pante den nos pais. 

CUA CASO TA PERSIGUI 

E “principio di oportunidad” t’e base di e autoridad di Min- 
isterio Publico pa dicidi si ta persigui den un caso of den 
un otro. E principio aki ta nifica cu Ministerio Publico no 
ta persigui tur caso, pero ta scoge cua caso e ta envestiga y 
persigui. 

P’esey ora cu un partido politico pa medio di su parlamen- 
tario y gobernantenan ta cuminsa insisti, persisti y pone 
presion riba OM p’e haci uzo di su autoridad pa scoge cua 
casonan e ta persigui, y scoge den linea di loke nan ta desea, 
e ora Aruba ta den un situacion hopi peligroso pa estado di 
derecho y proteccion di derecho di cada ciudadano. 

E experencia di Aruba ta cu MEP ta conoci pa mete den Min- 
isterio Publico. Esaki ta un tentacion pa politiconan cu no 
tin otro forma pa goberna, ta bay defama y persigui otro y no 
ta resisti e tentacion di hasta cuminsa influencia Ministerio 
Publico, pa cana e caminda partidista cu nan ta desea. (Kier 
men: Scoge e casonan cu nan (MEP) kier pa persigui.) Y el 
a sosode sistematicamente den e periodonan di gobernacion 
di MEP. 

P’esey AVP ta bisa cu pa 30 aña largo a wanta e tipo di atak- 
enan aki. Si t’asina e patronchi di perecucion politico ta, anto 
AVP tambe ta bay cuminsa cana caminda di Ministerio Pu- 
blico pa haci denuncia tur cos cu ta incorecto of cu ta hole 
robez. 

“Mescos cu nan a haci durante 30 aña, pero cu nos si no a 
haci, pasobra nos a prefera di traha y pone pueblo na prome 
lugar y no pensa riba ken por kier cera. Si esaki t’e modus 
operandi, e momento a yega pa nos hunga na mesun nivel pa 
duna comunidad un bista mas cla na kico e tipo di politica 
asina ta conduci na dje pa comunidad.” 

Lider di partido AVP, Mike Eman 

Ministerio Publico a bira un instrument 
pa Gobierno persigui su oponentenan 

Mira con a laga sera un miembro di prensa inocentemente 


PA casi 30 aña caba di Status Aparte, Partido MEP sea 
den Gobierno of den oposicion, semper a pone presion 
riba Ministerio Publico a base di loke ta wordo considera 
como presion politico pa medio di e Minister di Husticia, 
pa atende cierto caso den cual e interes politico partidis- 
ta, ta hunga un rol. 

Mike Eman, lider di partido AVP a mustra cu for di ra- 
port traha riba e desaroyo aki cu e titulo di ‘Het Open- 
bare Ministerie als instrument van partij politiek,’ ta ser 
mustra cu Ministerio Publico por haya orden for di e Min- 
ister di Husticia, pasobra Ministerio Publico ta cay bou 
di e Minister di Husticia y no ta completamente indepen- 
diente manera Corte di Husticia. 

Aruba ta keda un comunidad chikito caminda e influen- 
cia politico ta masha cerca di practicamente tur desaroyo 
cu tin riba e isla y esaki no ta diferente pa Ministerio Pu- 
blico. Ehempelnan ta hopi den ultimo 30 añanan camin- 
da for di tempo cu Hendrik Croes, tata di Prome Minister 
Evelyn Wever Croes, tabata Minister di Husticia, varios 
desaroyo politico a tuma lugar y caminda e a pone pre- 
sion y a purba usa Ministerio Publico como instrumento 
politico. 

Aki e lider di AVP a menciona e.o. e caso contra ex Prome 
Minister di Aruba, Henny Eman caminda a somete su per- 
sona na hopi aña di persecucion, pero cu na final di cuen- 
ta a resulta cu no tabatin nada berdad di e acusacionnan 
sin base cu partido MEP a purba di pega riba su persona. 

Mike Eman tambe a mustra riba un caso reciente camin- 
da e.o. e miembro di prensa Marku Espinoza a wordo de- 
teni, poni preso sin hustificacion pa despues Ministerio 
Publico dirigi un carta na en persona aki, confirmando cu 
no tin prueba suficiente di parti di Gobierno, pa sostene 
e acusacionnan presenta contra di sr. Marku Espinoza. 
“Loke si Ministerio Publico cu presion di Gobierno actual 
a logra contra di Marku Espinoza ta di horta seis dia di 
su libertad, pone den prison, priva di su famia y di su bida 
diario, simplemente pa rasonnan politico sin cu esaki a 
duna resltado algun cu ta sirbi interes general di tanto e 
persona aki como henter pueblo,” Mike Eman a mustra. 



E lider di AVP ta kere cu den e caso aki tabata bisto e in- 
teres politico su tras, e weganan baho cu a ser hunga pa 
trata di mancha, no solamente e integridad di un hoben 
ehemplar, pero tambe cu e Gobierno di AVP. 

Na final di cuenta e mesun Ministerio Publico ta sigura 
sr. Marku Espinoza cu no tabatin base pa su persecucion 
y detencion. 

No tabatin motibo p’e wordo hiba dilanti di Huez pa para 
responsabel pa un of otro acto castigabel y cu awor e ta 
liber di e acusacion sin base. 

Mike Eman a mustra di ta lamenta e tipo di desaroyonan 
aki, e mentalidad negativo aki cu tin como consecuencia 
e.o. cu Ministerio Publico ta birando instrumento politi- 
cio di un Gobierno di MEP, cu simplemente no ta goberna 
a base di programa y visionnan politico, pero a base di 
acusacionnan sin base y persecucion ilegal. 

E tipo di desaroyonan aki ta di condena y partido AVP 
ta mira cu awor a inicia un otro capitulo, caminda a bay 
na cas di ex Minister Benny Sevinger, drenta su cas pa 
busca informacion ya cu dos miembro di fraccion di MEP, 
a entrega keho na Ministerio Publico y despues constan- 
temente tabata presiona Ministerio Publico pa tuma ac- 
cion. 

Esaki ta otro muestra cu e influencia politico den decisi- 
onnan cu Ministerio Publico ta tuma di cua casonan tin 
cu investiga of no, ta hopi notabel y bisto. E consecuencia 
di esaki ta destructibel pa nos pais! 

Polis a para un auto dos biaha, 

Preme cu e chauffeur 
a compronde cu su 
cempertacion riba 
caminda publice ta 
inaceptabel 



DIARANZON den oranan di madruga riba e camin- 
da di Rococo Plaza bay nort, direccion di Nuñe pa bay 
Papaya, Polis a mira un auto sospechoso y nan a dicidi 
di para esaki pa un control. Esaki no a cay den mucho 
bon tera cerca e chauffeur y el a demostra esaki verbal- 
mente. 

Despues cu Polis a controla tur e documentonan di e 
auto, nan a laga e chauffeur sigui su caminda, pero e 
chauffeur a cuminsa rijs motor y a ranca sali cu veloci- 
dad halto. 

Polis mesora a bay su tras y a bolbe par’e. E biaha aki 
Polis a papia basta duro cune p’e compronde cu su com- 
portacion riba caminda publico no ta aceptabel. 
Aparentemente e biaha aki SI e chauffeur lo a com- 
pronde e mensahe di Polis cla y raspa nan a dun’e un 
chens y a lag’e bay. 

Departamento di Trafico a cuminsa investiga accidente serio ayera madruga na Paradera 

Hoben chauffeur ta den coma 

DIARANZON mainta den careda di ll’or Polisnan 
di Trafico a cera e caminda dilanti Great Rich Bar 
Restaurant na Paradera, unda cu den oranan di 
madruga a sosode un accidente di auto hopi serio. 
Diarazon madruga pa mas o menos 3:45, un hoben 
na stuur di un Nissan Skyline a perde control y dal 
cu velocidad halto contra un pal’i luz y hasta a keda 
pega den e auto. 

Durante e accidente agentenan n’e sitio no a sinti e 
necesidad di avisa Departamento di Trafico, posible- 
mente dor cu e chauffeur tabata na tino, pero si ke- 
hando di hopi dolor mes. 

Durante dia, esta den oranan di mainta dokternan a 
hinca e hoben den coma. Esaki debi cu el a ricibi mul- 
tiple trauma y lo tin sangramento interno. Mirando 
cu su situacion lo a bira mas serio, esaki a pone cu 
mesora a cuminsa cu e preparacionnan necesario pa 
sali cune mas liher posibel direccion Colombia. 

Polisnan di Trafico a presenta n’e sitio ora cu infor- 
macion a drenta di e con serio e situacion di e hoben 
chauffeur ta of a bira. Esaki a haci cu nan mesora a 
presenta dilanti Great Rich y a cera e caminda. 


AWACERO A HUNGA UN ROL 

Awacero a hunga un rol grandi y a obstaculisa e inves- 
tigacion y sin conta cu hopi auto a pasa riba e spoor 
(rastronan) nan cu por a yuda. 

Great Rich ta dispone di camera, pero e no ta poni 
n’e angulo unda e accidente a pasa. Tin un camera so 
cu lo por yuda Polis y esey ta n’e mast halto di Setar, 
Si e ta den funcion esey lo por indicanan kico exacta- 
mente a sosode. Speculacion tin varios, pero mester 
di prueba di contundente. 


MAART 18 ULTIMO 

E hoben aki riba e fecha di 18 di maart 18 ultimo a 
haye envolvi den un otro accidente di auto y tambe 
segun nos a compronde tabata na stuur di un otro 
Skyline y esaki a sosode altura di Cas Casuela. 
Segun informacion cu nos ta dispone di dje, e dia ey- 
nan el a ricibi sla tambe, pero no tabata di e serio ey. 
Diarazon madruga e no tabatin mesun suerte cu na 
maart y ta resulta seriamente herida. 

Polis a detene chauffeur, pasobra 

E no tin rijbewijs y auto no tabatin ni plaachi number 




DIARANZON den careda di l’or y mey di 
madruga, un patruya atento a mira un auto 
cu no tin plaachi number oficial, pero un pida 
carton cu un number scirbi ariba dje. 



Mesora nan a para e auto aki na altura 
di Subway Paradera. Durante control 
nan a confirma cu e auto enberdad cu su 
documentonan no tabata na ordo, e auto no tin 
un plaachi number oficial y tambe e chauffeur 
no tin rijbewijs. 

Polis mesora a detene e chauffeur pa core 
auto sin rijbewijs y sin documento valido, 
transportwagen di Polis a transporta e 
chauffeur pa Warda di Polis. 


Awe Corte di Prome Instancia 

Lo huzga F.M.B. pa maltrato pisa y menasa cu morto 


Horario 

Sospechoso 

Acto Castigabel 

09.00 

F.M.B. 

B. ta wordo acusa di a maltrata un persona gravemente riba 7 di juli 2019, dor di dal e varios biaha cu piedra na su 
cabez y scop e na su cabez y curpa. 

E ta wordo acusa di a maltrata un otro persona riba e mes fecha aki, dor di pushe cu forza bente abao. 

E ta wordo acusa di a destrui auto di un di tres persona riba e fecha en cuestion y di a menaza un di cuatro persona cu 
morto dor di tene na su garganta y punta un cuchio den su direccion. 

09.30 

V.E.J.I. 

I. ta wordo acusa di a menaza un hende cu morto riba 7 di juli 2019, dor di tire cu boter y core su tras cu un bara di hero. 

10.00 

A.O.J.R.L. 

R.L. ta wordo acusa di a intencionalmente planta mata di cannabis riba 7 di juni 2017. 

10.30 

A.J.M. 

M. ta wordo acusa di tabatin un plantacion di cannabis den e periodo di 28 di oktober 2018 pa 28 di december 2018. 

11.00 

D.E.D.O. 

D.O. ta wordo acusa di ladronicia di cabel di coriente riba 16 di september 2017. 

FUNDACION FADA a anuncia nan 
proximo evento di conscientisacion cu ta e 
Siman di Bisti na Locura, un campaña cu e 
fundacion a cuminsa cun’e 7 aña pasa y cu 
cada biaha ta haya mas acogida, 

Rulienne Arends, encarga cu e campaña a 
splica cu nan kier haci’e na un manera dife- 
rente, unda cu mucha y hobennan por join 
y mira dicon ta haci’e, pakico ta bin cu un 
campaña asina. 

Siman pa bista na locura ta un siman cu 
hopi hende conoce y ta papia di dje. Tin al- 
gun luna caba cu tin hopi persona ta puntra 
FADA kico por spera di e siman aki, pasobra 
nan kier hink’e den nan schedule. 

E siman ta cuminsa dia 21 di october. Mane- 
ra tur aña ta bay tin un siman diferente, un 
Siman di Locura. Algun dia ta keda mesun 
cos. Esaki ta mirando e participacion con tur 
hende ta pidi pa no cambia e dianan aki, pa- 
sobra nan gust’e masha hopi mes. 

Dia 21 di october, ta habri cu bistimento na 
cora. Mirando cu ta papia di e cinta cora, cu 
ta eynan el a cuminsa na Merca. Ta spera cu 
tur hende tin un articulo cora riba dje. 

Diamars, dia 22, tin un switch chikito. Dia- 
mars t’e dia di bisti na bo superheroe. Vooral 
e chikitonan ta gusta masha hopi mes. 

Nan ta bay scol cu nan paña di Spiderman, 
Superwoman of hasta ta bisti na piyama. 
Dia 23 di october ta e dia cu a cambia. Ta- 
bata tin’e den pasado caba, pero mirando cu 
e tabata un exito a dicidi pa bin cun’e atrobe. 


Siman di Bisti na Locura di 
FADA ta cuminsa 21 di october 


Riba e dia aki ta Crazy Hairday. Esaki t’e dia pa tur hende ta cre- 
ativo. Haci algo diferente cu cabey. 

Tin hende hasta a puntra, mirando cu nan a tira un bista riba 
poster, si nan mag di bin cu peluca. Uza boso creatividad. Esey ta 
meta di e dia aki. 

Diahuebs 24, t’e dia di mas gusta y mas famoso di e Siman di Bisti 
na Locura, t’e meanan colorido. Tin di bisa cu tur aña ta keda sor- 
prendi pa loke ta e parti di mea. E1 a switch di ta meanan colorido, 
pa meanan creativo. Hopi hende ta bezig ta pone diferente wowo, 
boca, creando nan mesun mea. Esey ta loke cu FADA kier wak 
atrobe. Diahuebs, t’e dia famoso di e meanan colorido. 

Y pa finalisa, manera tur aña riba diabierna, ta tuma e tempo y 
enfoca riba loke cu ta e lema di aña. Tur aña e lema di Siman di 
Bisti na Locura, ta cambia. E aña aki no ta diferencia. 

E aña aki e lema ta “Send a message: Stay drugfree.” E diabierna 
t’e dia cu lo desea pa comunidad di chikito te na grandi pa manda 
un lema. Kico bo ta desea pa comparti cu un otro persona. Di tur 
dia, ta bay saca creatividad. 

Esnan cu tabata mas creativo, e mensahenan cu a haci un impacto 
tambe. Ta bay saca diferente ganado, manera cu ta haci pa tur 
aña. Cu ganado kiermen, varios compania cu ya caba a haci nan 
donacion pa loke ta premio. 

Tin premio individual, tin premio pa famia y tin premio tambe pa 
scol, pa klas, pa gruponan grandi. 

Tin por ehempel un bus trip di algun ora. Un compania por gana 
esaki of un scol tambe por gana esaki. Tin di bisa tambe p.e., 
vooral p’e chikitonan, un dia na Philip’s Animal Garden. Vooral e 
muchanan ta bay enjoy. 

E aña aki FADA a haya un donacion hopi special pa loke ta Taco 
Bell den e campaña di Pitch Time, di cual FADA a forma parti di 
dje. Ta traha loke ta e Red Ribbon Box. 

Esaki a wordo entrega na tur scol basico na Aruba, unda cu den e 
Red Ribbon Box aki ta bay tin diferente actividad, diferente infor- 
macion, p’asina nan por haci diferente cos cu e muchanan durante 
e siman di Bisti na Locura. 

No solamente e parti di “ban enjoy y haci algo diferente”, pero ta 
hopi importante p’e informacion yega na e muchanan y comunidad. 

Chauffeur seriamente herida: 

Polis a topa cu Skyline cu a perde 
control y dal contra pal'i luz 


DIARANSON madruga 
den careda di 3:45, Polis a 
topa cu un accidente cu lo a 
caba di sosode nan dilanti. Es- 
aki tabata area di Great Rich 
Bar Restaurant pa Paradera. 
E auto envolvi ta un Nissan 
Skyline color preto. 

Parce cu e durante oranan di 
madruga e Nissan Skyline aki 
tabata drift/fever poco mas 
pariba di rotonde di Paradera. 
Polis mesora a baha pa mira 
situacion di e victima y asina 
ta bati alarma grandi pa man- 
da tanto ambulance como Ma- 
teriaalwagen, debi cu e chauf- 
feur a keda pega den auto. 

Loke a sosode tabata cu e 
chauffeur a perde control du- 
rante e drift/fever y a pega dal 
contra un pal’i luz. 

Na yegada di Materiaalwa- 
gen mesora bomberonan a 
cuminsa traha rapidamente 
pa libera e chauffeur. N’e si- 
tio por a mira a preocupacion 
riba cara di e Paramediconan. 
Den e impacto fuerte pia di e 
chauffeur a kega pega bou of 
den e dashboard. 

Na final ora a logra libera e 
victima di e situacion penoso 
y Paramediconan a sali cu 
urgencia direccion Hospital 
cune. 

Rotonde di Noord a habri 


MINISTER di Infrastructura, sr. Otmar 
Oduber conhuntamente cu Director di DOW, 
Marlon Croes diamars atardi a anuncia cu 
ta habri e rotonde na Noord. Esaki ta forma 
parti di e hecho cu poco poco ta yegando mas 
cerca di e availability date di e proyecto Watty 
Vos Blvd. 

Comunidad por a mira y experiencia cu ulti- 
mamente cada siman tin mas alivio den e pre- 
sion di trafico. Esaki ta debi na camindanan 
cu ta termina y rutanan cu ta bira acesibel. 
E trabou cu a tuma lugar na e sitio (Rotonde 
Noord) tabata uno grandi pa cual cada biaha 
cu awa a yobe, el a acentua puntonan di at- 
encion, cual a haci cu adaptacionnan a keda 
wordo haci p’e trabou por keda bon. 

Na dado momento despues cu e duiker a cay 
durante construccion, mester a prolonga e 
habrimento di e rotonde pa drecha e duiker 
completo. 

Pa locual ta mantenimento, Minister Oduber 
a splica cu: ‘Mota Engil t’esnan cu lo ta encar- 
ga pa mantene e proyecto p’e proximo añanan, 
cual ta encera e marcacionnan riba caminda 
p’e keda visibel pa nos automobilistanan. Ta 
spera cu aki dos pa tres siman lo por habri e 
Avenida completo, despues fin di aña percura 
p’e parti di embeyecimento cu mester tuma 
lugar.’ 

KICO COMUNIDAD POR SPERA? 

Pa resumi, den e proximo simannan comuni- 
dad lo bay experiencia un alivio grandi den 
trafico, cual pa mas cu dos aña caba a bin ta 
sufriendo hopi. DOW cu na varios ocasion ta- 
bata topico di discusion di pueblo, hopi bes a 
reuni y evalua con por suavisa e presion cu 
comunidad tabata sinti. 

Pesey den nomber di Gobierno di Aruba y 
DOW, ta gradici comunidad p’e comprension 
cu tabatin den e proceso di construccion, se- 
gun Minister Otmar Oduber. 

Presentaci on gratis di tur e peliculanan traha den 48 ora 


AWE diahuebs, 10 di october 
tin presentacion di tur e pelicu- 
lanan cu a wordo traha den 48 
ora. E proyecto internacional ‘48 
Hour Film Project’ pa prome bi- 
aha ta tumando lugar na Aruba. 
Durante e fin di siman cu a pasa 
7 team a forma parti di e com- 
petencia aki cu lo bay saca e ga- 
nado di mihor pelicula awe dia- 
huebs na Wind Creek Crystal 
Theater. 

E actividad aki ta completa- 
mente gratis pa Aruba por bin 
goza di produccion local haci pa 
nos propio hendenan. Durante e 
anochi aki lo bay presenta tur 7 
pelicula y e publico tin e chens 
pa vota pa su faborito. 

Despues di e presentacion di 
peliculanan lo sigui cu e parti di 
premiacion, unda lo saca e mi- 
hor pelicula, e mihor director, e 
mihor actor y actriz. 

E teamnan cu ta participando 
ta Across the Waves, Arutubers, 
Da Vinci, Pro-duck-tion Films, 
Singular, Umoja Crew y We the 
Film People. Porta ta habri 7:30 
y e evento ta inicia 8’or di ano- 
chi. 

Muchanan no por asisti n’e 
evento, hobennan di 13 aña bay 
ariba por asisti den compania di 
un adulto. Esakinan ta regla di 
e teatro. 

Mas informacion por haya riba 
CINEARUBA su pagina di Face- 
book. E proyecto aki ta organisa 
pa Fundacion CINEARUBA cu 
sosten di Prins Bernhard Cultu- 
urfonds Caribisch Gebied y Ate- 
liers ’89. 

Workshops creativo den october na Cosecha 


DEN luna di october, luna di flor, Cosecha tin dos 
workshops creativo organisa pa publico. 

Diabierna 25 di october tin workshop di siña traha 
piesa di mosaic. Manera ta conoci caba tur delaster di- 
abierna di luna, e artista Merveline Geerman ta siña 
participantenan con ta traha un piesa di mosaic. E bi- 
aha aki lo traha un bleenchi. E orario ta di 05.00 pm 
— 08.00 pm. Edad pa por participa ta 15 aña bay ariba. 

Diasabra 26 di october tin workshop di traha un dis- 
eño di mandala riba un potchi di mata. E artista Na- 
talia Koolman lo guia participantenan pa siña con ta 
haci esaki. Tambe lo pinta piedra cu diseño di cadushi. 
E orario ta di 02.00 pm — 05.00 pm. Edad pa por par- 
ticipa ta 10 aña bay ariba. 

Na final di e luna di flor bo por tin traha bo bleenchi di 
mosaic y bo potchi di mata cu diseño di mandala. 

E workshops lo tuma lugar den e Centro Creativo di 
Cosecha na San Nicolas, inscripcion ta necesario y es- 
aki ta tuma lugar na Cosecha San Nicolas of na Cose- 
cha Oranjestad. 

Pa mas informacion por tuma contacto cu Cosecha San 
Nicolas na telefon 587-8708 of Cosecha Oranjestad na 



telefon 587-8709. Tambe por manda un email na çoi 
sechaworkshop@gmail.com . 

Pa mas informacion pa cu Cosecha, por bishita e Face- 
book page di Cosecha: www.facebook.com/Aruba-Co- 
secha. 


Koor Birgen di Fatima ta invita 


KOOR Birgen di Fatima di Dakota a haci un invit- 
ación n’e ex — miembronan di Koor Birgen di Fatima; 
ex - dirigentenan di Koor Birgen di Fatima y na miem- 
bronan di otro koornan existente di Misa Birgen di 
Fatima. 

Manera ta conoci caba, diadumingo 13 di october prox- 
imo, Misa Birgen di Fatima na Dakota ta celebra su 
60 aña di existencia. Riba e fecha memorable aki lo tin 
un procesion pa 6’or di atardi, sigi pa un Santo Sacri- 
ficio di Misa pa 7’or di anochi. 

Alabez riba e fecha aki nos ta celebra 60 aña di exis- 


tencia di Koor Birgen di Fatima y tambe cu e organista 
di nos koor, sra. Norma Martijn — Stephens, ta cumpli 
60 aña como organista di Koor Birgen di Fatima na 
Dakota. 

Pesey abo como ex — miembro di Koor Birgen di Fati- 
ma, ex — dirigente di koor Birgen di Fatima, of miem- 
bro di otro koor existente, ta keda cordialmente invita 
pa asisti n’e Santo Sacrificio di Misa y celebra e triple 
fiesta hunto cu nos. 

E actual Koor Birgen di Fatima lo canta e anochi aki 
durante di e Santo Sacrificio di Misa. 

RBC a fungi como un patrocinado 
pa mas di 20 aña consecutivo 

RBC Royal Bank a ricibi plakaat 
di Aruba Reef Care Foundation 
en conexion cu su 25 aniversario 


DIAMARS ultimo, gerencia di RBC Royal Bank a ricibi 
un plakaat for di Presidente di Aruba Reef Care Foun- 
dation como muestra di gratitud y aprecio. RBC Royal 
Bank a fungi como un patrocinado pa mas di 20 aña con- 
secutivo. Tambe mester duna merito cu tur aña staff y 
personal di e banco ta participa como boluntario n’e ac- 
ciónnan di limpiesa di Aruba Reef Care Project. 

Presente pa ricibi e plakaat tabata sr. Pierre Rafini, 
Managing Director y tambe sr. Arthur Ruiz, Assistant 
Manager Marketing di RBC Royal Bank. 



Pro-Catedral San Francisco ta gradici 

100 Aña di 
consagracion 
di nos misa 

DEN e añanan cu Gina Berkley ta sirbi den e Parokia 
aki, e kier gradici Dios pa lagu’e sera conoci cu hopi di 
nos rumannan y tambe pa ta un entre nos tur aki pre- 
sente pa celebra nos fiesta Patronal y tambe celebra 
100 aña di consagracion di nos Misa. 

Gina Berkley a comparti hopi momento inolvidabel cu 
bosonan mi rumannan y tambe el a siña e balornan y 
e raiz Cristian profundo di bosonan. 

Na prome lugar e kier gradici Monseignuer Luis An- 
tonio Secco, kende semper ta envolvi den nan proyec- 
tonan y semper sa di duna nos su bon consehonan. Na 
su superior Dario y otro invitadonan (sacerdote) cu ta 
di bishita na Aruba y na nos Vicario Pastoor Andres 
Macowiec, un danki di curason. 

Un danki tambe na nos rumannan sacerdote cu a cel- 
ebra Santa Misa durante di nos nobena y cu ta pre- 
sente e nochi special aki, “altamente aprecia”. Tambe 
nos kier gradici tur pastoor cu durante di 100 añanan 
a sirbi den nos Misa. 


Gina Berkley kier gradici cada uno di bosonan, mi 
rumannan pa tur atencion duna na su persona y en 
especial na nos Misa. Sacerdotenan ta solamente cose- 
cha y ta Dios ta duna crecemento na nos esfuerso, Di 
dj’E e inciativanan ta y ta p’E e frutanan ta. 

Tambe un danki di curason na Gobernador, na Prome 
Minster sra. Evelyn Wever Croes y su destinguido 
esposo. Danki na Ministernan, Glenbert Croes, Ar- 
mando Rudy Lampe, y Otmar Oduber kende tambe 
a sirbi como acolito aki na nos Misa y a haci tur cos 
posibel pa cu e embeyecemento rond di nos Misa. 

Tambe nos kier gradici tur e miembronan di 
prensa cu a yuda haci e fiesta aki grandi y sem- 
per a coopera pa informa nos rumannan di nos 
actividadnan. 

Tambe Gina Berkley kier gradici tur esnan cu 
a haci e celebracion aki posibel cu por cierto nos 
tin un aña ta celebrando cu diferente actividad; 
charla, workshop, feria Catolico, asamblea ect. 
Na nos Koor San Francisco specialmente na Mario 
Middendorp un danki di curason. 

Por ultimo Gina ta pidi pa nos tur ta misioneronan 
mescos cu San Francisco, e Apóstol inagotabel y en- 
amora di Cristo. Mescos cune nos mester warda e Tes- 
oro di nos fe y comparti’e cu nos rumannan. 

Storianan di Boneiro 


PA e Festival di Buki pa Mucha, Biblioteca 
Nacional Aruba a invita dos autor femenino 
di Boneiro, Denise de Jongh- Rekwest y Xio- 
mara Frans-Muller. 

Sra. Denise de Jongh-Rekwest, “un biaha mas 
tin e placer di forma parti di Festival di buki 
pa Mucha na Aruba” manera e mes ta bisa. 
Denise a nace na Corsou y ta biba na Bonei- 
ro. Denise ta experto riba tereno di turismo 
y etiketa. Denise ta skirbi y publica buki pa 
su mes anto tambe pa diferente otro autor di 
Aruba, Boneiro, Corsou y Hulanda via su pro- 
pio empresa di publicacion Request Publish- 
ing. 

Durante Festival di Buki pa Mucha 2019, De- 
nise cu hopi cariño lo presenta su buki nobo 
‘Bin, bin, sigui mi submarin’. Tur scol basico 
di Aruba lo ricibi e buki aki regalo. Cu ‘Bin, 
bin, sigui mi submarin e’ autor ke yuda con- 
scientisa mucha cu nos tur mester cuida nos 
medio ambiente. E cuenta ta motiva mucha 
pa evita uzo di plastic, haci uzo di reciclahe 
y tene nos islanan limpi. E mucha ta lesa pa 
e diberti y na mes momento e ta siña cu tene 
su ambiente limpi ta un actitud positivo y du- 
radero. ‘Bin, bin, sigui mi submarin’ ta con- 
tribui grandemente na desaroyo sostenibel 
di medio ambiente. Pa sa mas di Denise de 
Jongh por bishita su website www.request- 
publishing.com 

Otro invitado cu biblioteca ta spera di Boneiro 
ta sra. Xiomara Frans-Muller.Sra, Xiomara ta 
maestra di scol, a nace na Aruba y a biba na 
Aruba, Corsou y Boneiro. Sra. Xiomara tambe 
ta haya lesamento masha importante pesey e 
ta coy un avion pa bin conta e muchanan di 
Aruba storia. E ta spera cu e por stimula mu- 
cha pa lesa mas storia. 

Apertura di e Festival di Buki pa Mucha ta 
diabierna dia 1 di November na Cas di Cul- 
tura. Porta ta habri 6or. Den siman di dia 4 pa 
dia 7 di November tin actividad pa tur mucha 
di 3or pa 4or di atardi na biblioteca na Playa 
y San Nicolas. 

Tropical Bottling ta presenta FEDEVETA 
cu Copa di Reino den luna di December 



DIANAN 6, 7 y 8 di december, FEDEVETA lo bin 
cu un Copa di Reino, patrocina pa Tropical Bottling y 
esey ta envolvi Campeon di Corsou, Campeon di Bo- 
neiro, Campeon di Aruba y como Aruba ta e pais or- 
ganisador, tambe por pone un di dos ekipo pa haci’e 
cuater ekipo y haci e afwerking di e torneo mas facil. 
Y como patrocinador principal Tropical Bottling, ta 
hopi contento di ta forma parti di e evento di futbol 
35+ cu lo ta na december, segun Richard Giel, agre- 
gando cu nan lo para all the way cu nan. 

Roy Helder di Independiente Caravel y alabes vocero 
di FEDEVETA, a comenta cu nan tabata tin un comb- 
ersacion bastante fructifero y habri cu e presidente di 
AVB, Richard Dijkhoff y tentativamente e compleho 
na Jara lo ta sede di e Copa Paisnan di Reino. 

Federacion 35+ di Corsou 

Orlando Mercelina, presidente di FFDK, cual ta e fed- 
eracion 35+ di futbol, tambe lo bay tey na Aruba. Nan 
mes a bay un miya extra y como e entidad di 35+. Hopi 
biaha hende ta pensa cu 35+ bo ta representa e fu- 
turo lidernan y no ta simplemente bala bo ta hunga. E 
meta su tras di locual cu nan tin, ta pa contribui cu e 
parti ey y ademas, asumi nan rol como futuro lidernan 
y yuda den e parti di desaroyo di futbol, den e caso aki, 
entre e islanan. 


Clinica pa mucha y hobennan 

No solamente bo ta mira e competencia, pero bo ta 
mira e desaroyo. Logicamente bo tin cu traha cu e fu- 
turo, cual ta e muchanan. Na momento cu Mercelina a 
tende cu Aruba tambe tin un proyecto, cu nan ta asi- 
na leu, el a sinti cu nan ta kedando atras. Den e caso 
aki no solamente ta drecha e tereno cu e muchanan ta 
cana den dje, caminda cu realmente a contribui cu e 
desaroyo di e pais. 

Sin fanatico no tin nada 

Logicamente, sin fanatico, no tin nada. Si e fanati- 
conan tambe ta compronde ki importante nan ta pa e 
desaroyo, e ora lo tin un stadion blo bashi. Si e fanati- 
conan bin, e ekiponan ta haya mas forsa, e muchanan 
ta haya mas interes y na momento cu nan mira e opor- 
tunidad cu nan tin, lo ta bon. Ta e oportunidad no tin 
tin biaha, aunke cu tin hopi mucha talentoso. Y pa 
esey, lo bay tin un clinica specialmente pa e muchan- 
an, den luna di april. Pero e informacion eynan lo keda 
publica den un otro oportunidad. 

No perde e oportunidad aki di presencia Copa di Reino 
entre e islanan ABC, cu lo bay tuma luga dianan 6, 7 
y 8 di december. 

Do it Center a organisa "Employee 
Appreciation Night" pa su empleadonan 

DEN e mahestoso Marri- 
ott Ballroom bunita decora, e 
empleadonan di Do it Center 
y SUPER Do it Center a cel- 
ebra “Employee Appreciation 
Night”. 

Aki e empleadonan di tur tres 
tienda a bini hunto p’asina cel- 
ebra e bon trabounan desplega 
durante henter e aña. Duran- 
te e anochi aki sr. Kenneth y 
Frans Ponson a hiba palabra 
expresenando nan gratidud y 
aprecio na tur empleadonan 
pa e labor haci durante e aña. 
Tambe a recorda con General 
Store a cuminsa cu’n par em- 
pleado y a crece bira loke awe 
nos ta yama Do it Center y SU- 
PER Do it Center. 

E anochi a sigui cu un celebra- 
cion special recordando e 25 
aña di bida matrimonial di sr. 
Kenneth Ponson y su distingui- 
do esposa sra. Claudia Ponson. 
Sigur un momento special cu e 
ser celebra conhuntamente cu 
henter famia di Do it Center. 

Pa completa e anochi aki, e ban- 
da popular di momento D’licious 
a deleita tur empleadonan y 
nan famia cu un tremendo rep- 
ertorio musical. Tur esnan pre- 
sente a baila y a pasa un anochi 
ameno yena cu ambiente. Por 
ultimo Do it Center y SUPER 
Do it Center kier a gradici un 
baiha mas su empleadonan pa 
e tremendo trabou desplega du- 
rante henter aña. 

Buki nobo pa mucha entrega na Gezaghebber 

KRALENDIJK — Diabiérné 
ultimo autor Denise de Jong-Re- 
kwest a haci entrega di su buki 
titulá: Bin,bin sigui mi supmarin 
na Gezaghebber Edison Rijna. 

Durante di e entrega Denise a 
duna Gezaghebber amplio splica- 
cion di contenido di e buki, mas 
aleu a informá Gezaghebber cu tur 
mucha di grupo 5 y 6 di tur skol 
lo ricibi e buki cu nan por bay cas 
cuné. 

Banda di e buki Bin,bin sigui mi 
supmarin, Denise a entrega Geza- 
ghebber como Request Publishing 
e buki titulá: “Turismo na Bonei- 
ru” cual ta un buki di iniciativa di 
Oficina di Turismo. 



Diputado den Heyer 
a ricibi coleccion special di poesia 


KRALENDIJK —“Tur aña durante 
luna di april ta tuma lugar compe- 
tencia di Arte di Palabra entre e 
isla nan ABC. 

Relacioná cu e di 20 aniversario di 
e actividad aki CARIB Publishing a 
publicá un coleccion special di poe- 
sia, cuenta y haiku den e Pótpurl 
Arte di Palabra 2019. 

Riba e potrét por mira momento cu 
Diputado di Cultura sra. Nina den 
Heyer ta ricibl for di man di sr. Fe- 
lix Thomas, Hefe interino di SKAL 
e Pótpurl Arte di Palabra 2019.” 


AVVEMainta 

£ corfirt J/Toko 

Tel: 583-1400 Fax: 583-1444 

Docternan ta adverti gobierno: 

Cuido agudo y regular ta na 
peliger den SEHOSM 


WILLEMSTAD - Ya pa algun luna caba tin señal 
cu e situacion di cuido agudo y regular den Hospital 
Sint Elisabeth ta colga na un cabuya fini y esaki a 
keda confirma pe hecho cu ni gerencia ni directiva di 
SEHOS a bati alarma na gobierno pero e docternan cu 
ta encarga cu cuido diario y specialistanan cu ta traha 
den hospital. 

No ta conoci ki efecto e carta cu e ekipo medico di hos- 
pital Sint Elisabeth a manda pa Inspector General di 
Salubridad, dr.Keli, pero hecho ta cu tin tur indicacion 
cu ta bay tin un falta di sincronisacion fenomenal en- 
tre e momento di termina cuido medico y cuido agudo 
manera operacion den SEHOS y drentamento den 
funcion di CMC. 

Algun dia pasa e docternan di Hospital a manda un 
carta pa dr. Keli refiriendo ne carta cu directiva di SE- 
HOS a manda informando cu nan a dicidi cu no ta haci 
operacionnan regular pasobra falta hende, falta placa 
y falta material. 

Directiva di Hospital a haci un proposicion cu e doc- 
ternan ta respalda y nan a manda informa gobierno di 
esaki. 

Sinembargo pa falta di tomo di desicion, e situacion a 
empeora asina tanto cu cu hospital y docternan no por 
duna cuido agudo mas. 

Cuido agudo y regular ta seriamente na peliger y no 
ta aseptabel pa e docternan traha bou dje circunstan- 
cianan aki. 

For di dia nan a manda e carta pa dr. Keli nan a indica 
cu nan no ta carga repsonsabilidad mas pa cuido na 
pashent. 

E posicion aki ta for di siman pasa pero den comber- 
sacion cu e corant aki tabatin cu docter y specialistan- 
an e dianan aki, nan a indica cu e cuestion di falta 
di espasio y programacion di operacion ta sumamente 


serio. 

Si ne momentonan aki presenta un pashent cu un keho 
agudo pa por ehempel prostad, no tin algun garantia 
cu specialistanan por traha cune pasobra no tin sala 
di operacion y no tin personal. 

Es cu nan no ta mira kico te pasonan cu ta tuma pa 
remedia e situacion aki sigur no na momento cu ta bay 
tin un vasio den cuido agudo y cuido regular na mo- 
mento di traspasa e pashentnan di SEHOS pa CMC. 
E personal por ehempel no ta suficiente versa pa switch 
di traha cu pen cu papel pa computer y den e hospital 
nobo tur cos ta compotarisa. Kico tabata e traba cu a 
pone cu e instruccion cu e personal enfermero tabata 
haña a keda paralisa temporalmente tampoco ningun 
hende kier bisa. 

Varios specialista a confirma cu nan tin operacion pro- 
grama pero na ultimo ora ta bin tende cu operacion no 
por sigi pasobra no tin sala di operacion ni personal pa 
asisti nan. 

Di otro banda ta haci mencion di sierto specialidad cu 
lo mester funciona den e hospital pero e ekipo no tey 
pa e personal por atende pashent dia CMC drenta den 
funcion. 

Fasilidad pa por ehempel operacion di wowo no tey 
pasobra no tin ekipo ainda. 

Y e tempo pa habri e hospital ta primi apesar cu falta 
ainda como 175 miyon florin pa caba di cubri tur gastu 
pa e hospital por habri. 

Manda pashent exterior ta ‘out of the question’ paso- 
bra minister di Salubridad a duna SVB ordu cu nan 
tin cu corta nan presupuesto pa manda hende afo cu 
mitar y e desicion final no ta den man di SVB mas sino 
den man di esun cu a ordena pa corta e presupuesto. 
Un situacion realmente tristo pa un pais cu a caba di 
cumpli 9 aña di Autonomia y a drenta su desimo ani- 
versario. 

Entrada hudicial cu detencion 


WILLEMSTAD - Continuando cu un investigacion 
relaciona cu un caso di atraco cu a tuma luga dia 25 
augustus 2019, na un restorant den area di Sta. Rosa, 
polis a tene entrada hudicial. 

Diamars 8 di october 2019, entre 05.00’or pa 06.00’or 
di mainta, personal di team di Aresto hunto cu team di 
Atraco a tene tres (3) entrada hudicial na e adresnan: 
Roodeweg, Bergstraat y Ijmuidenstraat. Durante di 
investigacion na e casnan ariba menciona polis a de- 
tene e hombernan: 

• M.A.F., di 20 aña di edad, 

• N.C.M., di 20 aña di edad, tur dos nase na Corsou 
como sospechoso den e caso di atraco ariba menciona. 

Durante di e investigacion a haña y confisca varios ar- 



ticulo cu ta importante pa e investigacion. 

A presenta e sospechosonan dilanti un Fiscal Auxiliar 
cu a ordena nan encarselamento pendiente di mas in- 
vestigacion. 


44 cas a kima durante aña 2019 


WILLEMSTAD — Riba 6 di october 2019, Brand- 
weer Corsou a inicia cu Siman di Prevencion contra 
candela. Durante e siman aki Departamento di Pre- 
vencion ta pone enfasis riba e cantidad di candela cu a 
tuma luga durante aña y con pa preveni esaki. Tambe 
ta duna informacion con pa traha un plan di huida pa 
cas. Na aña 1925, Presidente Calvin Coolidge a inicia 
cu e prome Dia di Prevencion contra candela. Prome 
cu esey, for di aña 1922, Estados Unidos ta celebra Si- 
man di Prevencion contra candela tur aña, iniciado 
riba un diadomingo y ta termina riba un diasabra, 
semper rond di 9 di october. Lema di e aña aki ta “No 
ta tur heroe tin un mantel: plania y practica bo huida”. 
Brandweer Corsou ta para ketu na e di cantidad di 
candela cu tur aña di nobo ta aumenta. Durante aña 



2018 y 2019, e departamento a traha di forma proac- 
tivo pa duna informacion tocante con pa preveni un 
candela den cas den diferente bario, compania y gru- 
ponan di bario. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 



www.facebook.com/awemainta 



www.awemainta.com 


583-1400 


583-1444 

Instructor di arte marcial acusa 

Caso di violacion di hoben di menos cu 
16 aña no ta prosperando den corte 



WILLEMSTAD. E cuidadano Timo Brouwer di 43 
aña di edad, ta acusa di e viola un mucha muhe menor 
di edad, durante e periodo 18 di september 2015 pa 1 
di november 2016. 

Mas aleu ta menciona ademas e periodo 1 di november 
2016 pa 31 di juli 2018 cu tambe Timo Brouwer lo a 
abuza di e mucha muhe menor di edad, kende e tempo 
ey no a cumpli 16 aña ainda. 

E victima tabata un dicipulo di Timo Brouwer den 
ninjutsu esta teknicanan den sea arte y of 
deporte Hapones. 

Ampliamente e dagfar ta describi e actonan castigabel 
cu Timo Brouwer a comete cu e victima, kende tin 
abogado mr. Olga Costrzewski pa atende su caso. E 
acusado Timo Brouwer tin pa su defensa abogado se- 
ñora mr M.J. Eisden. 

Anteriormente, esta 4 di september tratamento di e 
caso tabata den sala di corte, pero ningun momento so 
no a yega na un conclucion final y asina ey a keda cu 
diamars lo a continua, pero ta parse cu Timo Brouwer 
ta den circunstancianan personal asina particular cu 
diamars preferiblemente e no kier a bini na palabra y 
a pidi corte wanta cu tratamento di su caso. 
Remarcabel ta tambe e hecho cu Timo Brouwer te ai- 
nda ta den pleno libertad, aunke e victima no ta den 
exterior, manera originalmente a laga parse. Ta claro 


cu ta hopi doloroso cu e victima ta cana presenta na si- 
tionan publico y reis riba Timo Brouwer, como si fuera 
e persecucion no ta prosperando. 

Tambe ta asina cu corte a duna Timo Brouwer chens 
pa busca un remplasante pa sirbi como director di su 
empresa. Enfin, tratamento di e caso diamars tampoco 
no a continua y a keda pospone pa un periodo indefini. 
Abogado mr. Olga Costrzewski a probecha pa trese 
varios punto delicado cu tin di haber cu su cliente, 
esta cu e victima ta como si fuera un bala di ping pong. 
Ta masha doloroso pa su cliente cu no ta caba di at- 
ende e caso aki den un tiru, anto cu cada biaha tin un 
separacion den pida, pida. 

Abogado mr. Olga Costrzewski a pidi derechi pa hiba 
palabra durante tratamento di e caso aki di manera cu 
aspectonan cu ta conserni defensa di victima ta debi- 
damente atende. 

Hues mr van Lieshout a keda cu na su debido tempo 
lo tuma un desicion pa loke ta trata e posibilidad pa 
abogado mr. Olga Costrzewski por bini na palabra du- 
rante tratamento di e caso contra di Timo Brouwer, 
kende ta acusa di a abuza di e cliente di abogado mr. 
Olga Costrzewski. 

Tratamento di e caso te asina leu a keda pospone pa 
tempo indefini, pero ta mek pa su continuacion ta 13 
di januari 2020. 

Discriminacion Anti-Arabe 

Resultado di investigacion riba 
declaracion racista no ta ni Fu ni Fa 



WILLEMSTAD. Inspeccion di 
Salud recientemente a haci un in- 
vestigacion di hechos relaciona cu 
declaracionnan tocante Arabir cu 
presidente di e hunta di directiva 
di Curaçao Medical Center a haci 
publicamente y nan contexto, du- 
rante un encuentro di introduc- 
cion pa futuro personal di Curaçao 
Medical Center. 

Banda di e presidente di e hunta 


di directiva di CMC, Inspeccion 
durante su investigacion a tende 
tambe gran cantidad di emplead- 
onan sercano y stakeholders cu ta- 
bata presente durante e encuentro- 
nan pero tambe representantenan 
di comunidad Arabir na Corsou. 
Ademas Inspeccion a tuma nota 
di un fragmento di audio cu ta cir- 
cula, pero tambe e investigacion di 
hunta di comisario di CMC, bou di 
cua e hunta di directiva ta resorta. 
Inspeccion a yega ne conclucion cu 
e presidente di e hunta di directiva 
a haci no ta intencionalmente dis- 
criminatorio y e empleadonan ser- 
cano y stakeholders no a experen- 
cia esaki como tal. 

Pero si su declaracion tabata ofen- 
sivo pa un parti di comunidad Ara- 
bir. Esaki a supraya e tempo rel- 


ativamente corto na Corsou pero 
tambe no suficiente conocemento 
di comunidad di Corsou den cua co- 
munidad Arabir ta integra y forma 
parti di dje mas cu 100 aña. 

Pero Inspeccion ta insisti cu parti- 
donan envolvi no a considera e co- 
mentario discriminatorio. 

Alabes a resulta for di e investiga- 
cion interno cu hunta di comisario 
a haci independiente di Inspecci- 
on, cu den liñanan grandi ambos a 
yega na mesun conclucion. 
Inspeccion ta kere cu den futuro bou 
di direccion di hunta di comisario 
di CMC, mester bini un programa 
di introduccion intensivo pa e pres- 
idente den cuadro di con anda cu 
y e sensibilidadnan di e diferente 
gruponan cu hunto ta forma comu- 
nidad di Corsou. 


Otro interpretacion di declaracion racista: 

A saca palabra di director general 
di Hospital Nobo for di contexto 


WILLEMSTAD — Otro version dje in- 
vestigacion riba e reportado declara- 
cionnan discriminatorio dje director 
general di Curacao Medical Center cu 
a conduci na cu speciabsta medico (dr. 
Ayubi) a trece dilanti cu e Director 
General di Curaçao Medical Center lo 
a haci declaracionnan discriminatorio 
den direccion di un grupo specifico di 
nos poblacion durante un serie di re- 
union cu a tuma luga anteriormente e 
aña aki. 

E specialista medico cu a haci e de- 


claracion aki den Staden no tabata 
presente na e reunionnan cu a tuma 
luga 2 luna prome, na juni ultimo. 
Relaciona cu preguntanan cu a surgi 
en conexion cu e declaracionnan haci 
den Staden, Hunta di Comisario a 
cuminsa un investigacion dia 28 di 
augustus ultimo. 

Durante e investigacion di hecho aki 
a tende diferente testigo. 

E investigacion a conclui cu loke a bin 
dilanti den Parlamento ta saca for di 
contexto. Segun e investigacion, e 


Director General no tabatin ningun 
momento e intencion pa haci expre- 
cionnan discriminatorio. E contexto di 
e declaracionnan di e Director General 
tabata trata e hechu cu arabenan ricu 
caminda ela traha den medio oriente 
ta mete cu operacion di un hospital sin 
cu nan tin conocemento di con funcio- 
namento di un hospital ta hinca den 
otro. Finalmente Hunta di Comisario 
y tambe Gerencia di Curaçao Medical 
Center ta enfatisa cu e hospital nobo 
lo ta axesibel pa tur hende sin distin- 
cion di religion, conviccion di bida, es- 
coho politico, rasa of sexo. Cu otro pa- 
labra: Hunta di Comisario a absolve 
e director general su declaracionnan 
racista. 

'?u*te?uzt £ @ne«tuxto>i<t 


Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 


Cu inmenso tristeza na nos curazon nos ta anuncia 
fayecimento di: 



Igma E. Curie 

Mihor conoci como"Ima" 

*16-01 -1950 -105-09-2019 


Acto di entiero lo wordo anuncia despues 


Au&i 

sp®- 

Gradicimento/lnvitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante entiero di: 



Jacintha Irena Dirksz 

*05-04-1957 128-09-2019 

Dankina Eddy Ruiz Construction y na Aurora Funeral Home cu 
etremendoservicio. 

Alabesnos kier ainvita tur hende pa 1 santosacrificio di misa cu 
lo tumalugardiasabra 12 october 2019 pa 7'or di anochinamisa 
Inmaculada Concepcion na Santa Cruz. 

Despues di misa lo tin un rezamentonacas. 

Bosopresencia lo ta altamenteaprecia. 



A#r« 

'?u*te>ud *i¥o*tte £ &ie«tuxto>i<( , 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso dolor na nos curason ta participa fayecimento di: 



Magdalena Kock-Kelly 

Mihorconoci como"Dai" 

*24-03-1933-107-10-2019 

Na nomber di su: 

Esposo: 
tMario Kock 
Yiunan: 
tRudolf Kock 
Rafael Kock 

tEsmeralda y Shakim Mohammed-Kock 
Mario Kock 

Swinda Kocky Ishmael Reiaz 
Marianela Soto-Kock y Cruz Soto 
Nieto y nietanan: 

Rudy, Anthony, Joshua, Jonathan, Ashley, Raphael, Mario, 

Bryan, Brianna, Gregory, Gaby, Michael, Shalima, Christopher, 
Alec 

Bisanieto y bisanietanan na Merca y Aruba 

Rumannan: 

tPetra Kelly y yiunan 

tElizabeth y yiunan Figaroa 

tlmelda Tromp y yiunan 

Maria Kelly y Arcadio Velasquez 

Gregorio Kelly, Anna Kelly y yiunan 

Carmen Tromp y tCanisioTromp y yiunan 

Sobrina stima: Ramona Figaroa 

Swa y cuñanan 

Su amigonan di St. Croix: 

Raymond Cintron 
Sayra Flores 

Demasfamia: Kock, Kelly, Erasmus, Solognier, Velasquez, 

Tromp, Figaroa, Boekhoudt, de Mey, Maduro, Vrolijk, Croes, 
Hermosen, Geerman, Quandus, Gonzalez, Mohammed, Ishmael 

Acto di condolencia y entiero lo tuma lugar na Royal Funeral 
Home diahuebs 10 di oktober 2019 di 9'or pa 11 'or di mainta. 
Despues lo sali pa Santana Catolico na Noord. 

Disculpa nos si den nos tristesa nos por a lubida algun famia of 
conocir. 



'?a*te>uxt £ @sie*tuxto>u{, 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason, pero conforme cu boluntad di Señor, 
nos ta anuncia fayecimento di nos tata stima: 



Jose Cecario Olivir 

*26-08-1960 -103-10-2019 


Na nomber di su 
Mayornan: 

Casa: 

Yuinan: 


Rumannan: 

Suegra: 

Madrina: 

Amigo di infancia: 


tlrma Olivir-Ras & Oscar Olivir 

Joselin Olivir 

Jimmy & Jessica Olivir 

Gerald & Dayenne Olivir-Maduro 

Irma & Gianini Olivir-Tromp 

Gina & Anuedy Polanco 

Ronald & Redad Olivir-Flores 

Sirvia & Marino Rodriquez-Olivir 

Petronilia Martinez 

Juana Gei &famia 

Alex Carti (Lele) 


Nieto(a)nan, Sobrino(a)nan, Omo yTantanan, Primo(a)nan, 
Comery Compernan, su Amigonan di Piscamento,Teamnan di 
Domino y Boto Miniatura. 

Demas famia: Olivir, Ras,Tromp, Orman, Vrolijk, Maduro, 

Carrion, Pieternella, Rodriquez, Polanco, Gei, Quandt, Croes, 
Martinez, Sevinger, Chudro, Flanegin, Lopez, Dirksz, Jacobs, 
Carti, Kemp, Hoek, Lesadrina, Hernandez, Zievinger, Kock, 

Nadal y demas famia na St.Domingo, Hulanda, Corsow. 


Oportunidad pa condolencia lo ta diabierna 11 october 2019 
for di 7'or pa 9'or di anochi na Aurora Funeral Home 


Ta invita pa asisti na acto di entiero cu lo tuma lugar diasabra 
12 october 2019 for di 2'or pa 4'or na misa Sta.Filomena na 
Paradera despues lo sali pa santana Pastor Kraanwinkel na 
Paradera. 


Nos disculpa si den nos tristesa nos por a lubida algun famia y 
conocirnan. 


Ta pidi porfabor si por bin na colornan alegre. 

Ai^ra 

sp*- 

*peuteza£ '%oate & tfnenttá&ttt, 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu inmenso dolor na nos curason, pero conforme cu boluntad 
di Señor, nos ta anuncia fayecimento di: 



Brunilda R. Paesch 

Mihorconoci como"Nina" 

*07-02-1930 -107-10-2019 

Gloria y Jette Ras 
Cadia Paesch 

Sharelle Ras 
Randolf Rasyfamia 
Rymer y Marta Ras 
Eldrick Noel 

Randall, Warren, Evan-Jay, Zhiarah, Rayden 

Maita Paesch y Nonoi Kelly y famia 
Shomina Semeleer y famia 
tHelena Brete y famia 
Buchi Paesch y famia 
Chicam Paesch y famia 
Maria Paesch y famia 
Sobrino y sobrinanan, primo y primanan, ihanan y demas 
famianan. 

Ta invita tur amistades, bisinja y conocirnan pa asisiti na acto di 
condolencia y entiero cu lo tuma lugar diahuebs 10 october 
2019 for di 9'or pa 11 'or di mainta na Aurora Funeral Home 
despues pa santana catholiko na Santa Cruz. 

Disculpa si den nos tristesa nos por a lubida algun familiar. 
Despues di entiero lamentablemente nos no ta ricibi bishita di 
condolencia na cas. 


Na nomber di su 
Yuinan: 

Nieta(o)nan: 

Bisanieta(o)nan: 

Rumanan: 



Atraco Team cu otro detencion! 






'%ome 




"En paz me acostaré, y asimismo dormiré; 
Porque solo tu, Jehová, me haces vivir confiado" 
Salmo4:8 


Cu dolor na nos curason nos ta anuncia fayecimento di: 



Orly Martha Herrera 

"Orlyta" 

*10-08-1969-109-10-2019 


Acto di entiero lo wordo anuncia despues 


AYERA rond di 4 or di atardi, na 
un cas na Savaneta, e Team di 
Aresto di Cuerpo Policial a aresta 
e homber T.P. naci na Aruba di 21 
aña. Esaki ta relaciona cu ultimo 
caso di atraconan. 

T’asina cu Ataco Team trahando 
duro y haciendo nan investiga- 
cionnan a bay over ayera conhunt- 
amente cu Ministerio Publico na 
dicho cas p’asina por a pone man 
ariba e atracador aki. 

No ta descarta cu lo tin mas de- 
tencion. Mas despues lo duna mas 
detayes . Ta keda pidi pueblo sigi 
duna informacion na tiplijn 11141. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

















